Raser mot hundebæsj i skiløypene
«I går sa jeg høflig til en fyr i løypa; hunden din har driti bak der, skal du snu og plukke det opp eller? Tror du han hørte etter? Han ga meg heller et blikk som sa %$*#», det skriver Abid Raja (42) Venstres stortingsrepresentant for Akershus på Twitter . Han irriterer seg grønn over hundeeiere som ikke plukker opp bæsjen i skiløypene. – Som ny landsmann skal jeg være forsiktig når det gjelder ski, fjell og pekefinger, men ettersom jeg har gått Birken og dermed bevist mine skiferdigheter, tillater jeg meg å både bli irritert og høflig be hundeeiere plukke opp bæsjen etter seg, sier han til VG. Han tilbringer påsken med familien på et spahotell på Norefjell . Spordritere og løypedassere!Til vanlig bor han i Oslo, og går ofte på ski fra Frognerseteren til Ullevålseteren. Der er det mye hundebæsj i sporet, og ungene sliter med å styre unna det. – Å få den hundebæsjen klint utover skiene, det er ikke så hyggelig, sier han. – Det andre jeg observerer nå er at folk plukker opp bæsjen i posen også slenger de posen en halv meter utenfor løypen. Så ligger det mange poser med svarte poser med bæsj i, sier han og har en oppfordring: – Har du en hund, så plukk opp dritten etter deg!– Synes det er en skikkelig uting at folk ikke klarer å plukke opp etter seg. I hvert fall få det ut av løypa, sier Petter Nyhagen (42) som er fra Eiksmarka i Bærum og har påskeferie på Øyerfjellet med konen og tre barn. Han forteller at de selv har hund men er nøye med å plukke opp etter den. – Her går det ikke mange meter mellom hver ruke, sier han om skisporet på påskefjellet.– Det er ille med hundebæsj, enten det er i fjellet, på lavlandet, i snø eller ikke snø. Det er ikke noe mer enn det pleier å være i år, men det er ille nok, sier bibliotekaren Eli Frisvold (64). Hun delte et bilde av en hundebæsj på Twitter med spørsmålet «Glemte du ikke noe nå, hundeeier?». Hun så en svart hundepose som noen hadde kastet fra seg på Vestre holmen i Oslo. – Det er nesten enda verre fordi da blir den liggende der lenge.Lars Vethe, som kjører løypemaskin i Asker i Akershus opplever at det er veldig mange poser med hundebæsj stående ved siden av løypen. – Det er det verste man kan gjøre, sier han. – TIl sommeren er gresset for til dyrene. Plasten og bæsjen kan forurense. Han mener det er bedre at folk vipper bæsjen ut til siden enn å legge den i posen. – Men det beste er selvfølgelig at de tar den med. Det var Budstikka som først omtalte saken. – Det har blitt veldig mye bedre etter jeg minnet folk på det i lokalavisen, sier han. VG har kontaktet skiforeningen, men de vil ikke kommentere.
Nordmenn irriterer seg brune over skispor fulle av hundebæsj og eiere som ikke plukker opp.